stanford-oval/wikipedia huggingface dataset:
Eye of the Beholder (videopeli)

| Eye of the Beholder |
| --- | --- |
Kehittäjä:  Westwood Studios
Julkaisija:  Strategic Simulations, Inc.
Jakelija:  GOG.com
Säveltäjä:  Yuzo Koshiro
Pelisarja:  Eye of the Beholder
Julkaistu:  1990
Lajityyppi:  roolipeli
Pelimuoto:  yksinpeli
Alusta:  Amiga, MS-DOS, NEC PC-9801, Sega Mega-CD, SNES
Jakelumuoto:  levyke, CD-levy, SNES-pelimoduuli
Lisää peliartikkeleitaVideopelien teemasivulla
Infobox OK  : 
Kuvakaappaus pelin MS-DOS-versiosta
Eye of the Beholder on Westwood Studiosin kehittämä roolipeli. Pelin on julkaissut vuonna 1990 Strategic Simulations Inc. Peli on Dungeons & Dragons -maailmaan perustuva Dungeon Master -vaikutteinen luolastoroolipeli. Dungeon Masterin tapaan pelissä ohjataan neljän hahmon joukkoa, ja pelitapahtumat on kuvattu kolmiulotteisesti hahmojen perspektiivistä. Joukon voi laajentaa enintään kuuteen jäseneen hyväksymällä jäseniksi tarjoutuvia hahmoja tai herättämällä henkiin kuolleiden luita.
Peli julkaistiin MS-DOS:lle ja Amigalle sekä myöhemmin Super Nintendolle. Peliin on julkaistu kaksi jatko-osaa Eye of the Beholder II: The Legend of Darkmoon vuonna 1991 ja Eye of the Beholder III: Assault on Myth Drannor vuonna 1993. Peli on vuonna 2002 julkaistu myös Game Boy Advancelle.
Vastaanotto

Computer + Video Games -lehti antoi pelin Amiga-versiolle arvosanan 95 % ja DOS-versiolle 96 %.
Mikrobitin Niko Nirvi antoi pelin MS-DOS-versiolle 94 pistettä sadasta.
Aiheesta muualla

Eye of the Beholder MobyGamesissa (englanniksi)
Eye of the Beholder Hall of Light -sivustolla (englanniksi)
G. W. Bailey

| G>  W. Bailey |
| --- | --- |
 G. W. Bailey Poliisiopisto-elokuvien rooliasussaan vuonna 1989.
Henkilötiedot
Syntynyt: 27. elokuuta 1944 (ikä 80) Port Arthur, Texas Yhdysvallat
Aiheesta muualla
IMDb 
Elonet
George William Bailey (s. 27. elokuuta 1944 Port Arthur, Texas) on yhdysvaltalainen näyttelijä, joka on esiintynyt niin televisiossa kuin elokuvissakin. Hänen tunnetuimmat roolinsa ovat kapteeni Thaddeus Harris Poliisiopisto-elokuvasarjan elokuvissa (1984–1994) ja kersantti Luther Rizzona televisiosarjassa M*A*S*H (1979–1983).
Baileyllä on hyvin tunnusomainen ulkonäkö ja hänen hiuksensa ovat harmaantuneet ennenaikaisesti, kun hän oli 30-vuotias. Tämän seurauksena hän näytteli itseään huomattavasti iäkkäämpiä henkilöitä suurimmassa osassa 1980-luvun rooleissaan.
Elämäkerta

Bailey opiskeli Thomas Jefferson High Schoolissa Port Arthurissa Janis Joplinin ja Jimmy Johnsonin kanssa. Korkeakoulun jälkeen hän ajautui Lamar Universityyn Texasin Beaumontiin ja sieltä hän siirtyi Texas Tech Universityyn Lubbockiin. Hän lähti yliopistosta ja vietti 1960-luvun puolivälin paikallisissa teatteriyhtiöissä ennen siirtymistään Kaliforniaan 1970-luvulla. Siellä hän esiintyi televisio-ohjelmissa kuten Starsky ja Hutch ja Charlien enkelit.
Baileyn elokuvadebyytti oli vuonna 1979 Yhden miehen armeijassa, joka oli yksi ensimmäisistä Chuck Norris -elokuvista. Sen jälkeen hän teki läpilyönnin Rizzon roolissa M*A*S*H-televisiosarjassa.
Vuonna 1993 Bailey palasi Southwest Texas State Universityyn San Marcosissa ja valmistui sieltä toukokuussa 1994.
Vuodesta 2001 lähtien Bailey on palvellut Sunshine Kids Foundationin toiminnallisena johtajana, mikä edellyttää matkoja ja tempauksia satojen nuorten syöpäpotilaiden vuoksi vuosittain. Hän on toiminut vapaaehtoisena työntekijänä yli viisitoista vuotta tutustuttuaan järjestöön kummityttönsä leukemian kautta.
Bailey näytteli vuosina 2005–2012 rikoskomisario Louie Provenzaa rikosdraamasarjassa Ratkaisija. Hän näytteli Provenzaa myös Ratkaisijan spin-off-sarjassa Rikoksista pahin.
Tuotantoa

Yhden miehen armeija (1979)
M*A*S*H (1979–1983)
Murder in Texas (1981, TV)
Sairaalan syke (1982–1983)
Poliisiopisto (1984)
Karkuri (1984)
Rustlers' Rhapsody (1985)
Short Circuit (1986)
Mannekiini (1987)
Murtovaras (1987)
Poliisiopisto 4: Korttelipoliisit (1987)
Poliisiopisto 5: Tehtävä Miami Beach (1988)
Poliisiopisto 6: Suuri rikosaalto (1989)
Dead Before Dawn (1993, TV)
Poliisiopisto 7: Moskovan keikka (1994)
Raamattu: Jeesus (1999)
Raamattu: Paavali (2000)
Vauhtihirmu (2002)
Home on the Range (2004, äänenä)
Ratkaisija (2005–2012)
Cake: A Wedding Story (2007)
Rikoksista pahin (2012–)
Aiheesta muualla

The Sunshine Kids
Garry Moore

Garry Moore Kellogg’sin muromainoksessa 1955.
Garry Moore (oik. Thomas Garrison Morfit 31. tammikuuta 1915 Baltimore, Maryland – 28. marraskuuta 1993 Hilton Head Island, Etelä-Carolina) oli yhdysvaltalainen koomikko, tietokilpailuisäntä ja viihdyttäjä.
Moore aloitti uransa radiossa alun perin oikealla nimellään, mutta koska Morfit oli hankala lausua, hän otti käyttöön yleisökilpailun perusteella valitun taiteilijanimen vuoden 1940 alussa. Vuosina 1943–1948 hänellä oli Jimmy Duranten kanssa yhteinen show, jota hän jatkoi yksin vuoteen 1950 saakka. Vuosina 1948–1950 Moore myös juonsi Take It or Leave It -tietokilpailuohjelmaa.
Televisioon Garry Moore Show siirtyi 1951 ja sitä esitettiin vuoteen 1967 asti. Moore juonsi myös tietokilpailuja I’ve Got a Secret vuosina 1953–1964 ja To Tell the Truth vuosina 1969–1977.
Garry Moorella on kaksi tähteä Hollywood Walk of Famella.
Aiheesta muualla

Kuvia tai muita tiedostoja aiheesta Garry Moore Wikimedia Commonsissa
Garry Moore Internet Movie Databasessa. (englanniksi)
FXP

FXP eli File eXchange Protocol on tiedonsiirtotapa, joka käyttää FTP-protokollaa siirrettäessä dataa palvelimelta palvelimelle ilman että siirtoyhteys välissä kulkee asiakasohjelman läpi. FXP-istunnossa asiakasohjelma huolehtii normaalista FTP-kontrolliyhteydestä kahden palvelimen kesken ja toteuttaa näiden välisen FXP-siirtoyhteyden. FXP-siirron etuna on se, ettei suuria määriä dataa tarvitse ensin siirtää hitaan yhteyden takana olevalle asiakkaalle ja peilata sen jälkeen sama data toiselle palvelimelle, vaan siirtoyhteys voidaan toteuttaa nopeasti ja kustannustehokkaasti kahden nopean palvelimen kesken.
Kehittyneet FTP-palvelinohjelmistot osaavat muodostaa salatun siirtoyhteyden keskenään käyttäen SSL- tai TLS-salausta.
Riskit

FXP-siirron mahdollistaminen palvelimessa voi tehdä sen haavoittuvaksi FTP bounce -hyökkäykselle. FXP-ominaisuus on oletuksena otettu pois päältä useissa FTP-palvelinohjelmistoissa.
Standardointi

FXP on määritelty FTP-protokollan RFC-dokumentissa (RFC 959).
Exegol

| --- | --- |

Alue: Galaksin tuntemattomat lohkot
Aurinkokunta: Exegolin aurinkokunta
Halkaisija: 13 649 km
Nähtävää: Hâskin aavikko, Sith-linnoitus

Liittoumat: Sith Sith Ikuisesti Viimeinen ritarikunta
Exegol on kuvitteellinen pimeä aavikkoplaneetta Tähtien sota -elokuvasarjassa. Planeetta nähtiin ensi kerran elokuvassa Star Wars: The Rise of Skywalker. Se on yksi sithien hallinnassa olleista planeetoista Morabandin ja Malachorin ohella ja toimi kuolleeksi luullun keisari Palpatinen sekä häntä palvovan Sith Ikuisesti -kultin piilopaikkana. Kyseinen planeetta oli myös Ensimmäisen ritarikunnan alkuperäisen yksinvaltiaan, Snoken, synnyinpaikka, Snoken ollessa oikeasti pelkkä Palpatinen ja kultistien kloonaama nukkehallitsija. 31 vuotta Endorin taistelun jälkeen Palpatine paljasti koko galaksille olevansa yhä elossa ja paljasti upouuden laivastonsa, jonka kanssa Ensimmäinen ritarikunta lopulta yhdistyi Viimeiseksi ritarikunnaksi. Vastarinnan ja vapaiden kansojen  ratkaiseva taistelu Viimeistä ritarikuntaa vastaan käytiin myös tällä planeetalla.
Kuvaus

Exegol on pimeä ja karu planeetta, jonka kuivat olosuhteet ja polyhiukkasten hankaus aiheutti valtavia salamaniskuja muistuttavia staattisia purkauksia. Planeetaa ympäröivässä avaruudessa on punaista kaasua ja tähtipölyä sekä magneettinen ristikenttä, gravitaatiokaivoja, aurinkotuulia ja megakasvillisuuden jäänteitä, mikä hankaloittaa planeetalle pääsyä ja sieltä poistumista.
Aiheesta muualla

Exegol Tähtien sodan virallisilla sivuilla (englanniksi)
Exegol Wookieepediassa (englanniksi)
Exegol Jedipediassa
GeeksPhone Keon

| GeeksPhone Keon |
| --- | --- |
 GeeksPhone Keon ja kannadankielinen käyttöliittymä.
Valmistaja:  GeeksPhone
Julkaistu:  23. huhtikuuta 2013
Käyttöverkot:  GSM 850 / 900 / 1800 / 1900 MHz  HSDPA (Kolmitaajuuspuhelin)  HSDPA/UMTS 850 / 1900 / 2100
Mitat:  86 mm × 140 mm × 10 mm
Paino:  120 g
Näyttö:  3.5" kapasitiivinen multi-touch-kosketusnäyttö
Näytön kuvatarkkuus:  480 × 320 px (HVGA)
Suoritin:  1 GHz Qualcomm Snapdragon S1 7225AB -suoritin (ARMv7)
Muisti:  512 MB (RAM) 4  GB(ROM; laajennettavissa jopa 32:een gigatavuun asti microSD-kortilla)
Kamera:  3 megapikseliä
Käyttöjärjestelmä:  Firefox OS
Tiedonsiirto:  WLAN IEEE 802.11 a/b/g/n  Bluetooth 2.1 +EDR  micro-USB 2.0  GPS  mini-SIM-kortti  FM-vastaanotin
Muuta:  Akku: 1580mAh  Tuki micro-USB-lataukselle  SAR-arvot: pää 0.788 W/kg keho (1cm:n rako) 1.160 W/kg
Infobox OKNimi-testi OK: 
GeeksPhone Keon on GeeksPhonen huhtikuussa 2013 julkaisema älypuhelin. Se on tarkoitettu tavallisten kuluttajien sijaan ohjelmistokehittäjille, jotka haluavat kehittää ja testata mobiiliohjelmistoja uudella Firefox OS -käyttöjärjestelmällä.
Laitteen veroton hinta ilman toimitus- ja käsittelykuluja sekä arvonlisäveroa on 91€.
Keon ja kehittyneempi Peak ovat ensimmäiset kaupallisesti saatavilla olevat mobiililaitteet, joiden käyttöjärjestelmänä on Firefox OS.
Historia ja saatavuus

GeeksPhone Keon ja Peak tulivat myyntiin ensimmäistä kertaa 23. huhtikuuta 2013 ja ensimmäinen erä myytiin loppuun muutamassa tunnissa.
Aiheesta muualla

Kuvia tai muita tiedostoja aiheesta GeeksPhone Keon Wikimedia Commonsissa
Fredrik IX

| Fredrik IX |
| --- | --- |
 
Tanskan kuningas
Valtakausi:  20. huhtikuuta 1947 – 14. tammikuuta 1972
Edeltäjä:  Kristian X
Seuraaja:  Margareeta II

Syntynyt:  11. maaliskuuta 1899 Sorgenfrin palatsi, Tanska
Kuollut:  14. tammikuuta 1972 (72 vuotta) Kööpenhamina, Tanska
Hautapaikka:  Roskilden tuomiokirkon hautausmaa
Puoliso:  Kuningatar Ingrid
Lapset:  Margareeta II  Prinsessa Benedikte  Prinsessa Anne-Marie
Koko nimi:  Christian Frederik Franz Michael Carl Valdemar Georg
Suku:  Glücksburg
Isä:  Kristian X
Äiti:  Alexandrine
Uskonto:  luterilaisuus
Nimikirjoitus:  
Fredrik IX (tansk. Frederik 9., Christian Frederik Franz Michael Carl Valdemar Georg); (11. maaliskuuta 1899 Sorgenfrin palatsi Kööpenhamina – 14. tammikuuta 1972 Kööpenhamina) oli Tanskan kuningas 20. huhtikuuta 1947 alkaen aina kuolemaansa vuoteen 1972 asti.
Suku

Frederik oli Tanskan kuninkaan Kristian X:n ja kuningatar Alexandrinen poika. Hänen nuorempi veljensä oli perintöprinssi Knud.
Elämäkerta

Kruununprinssi Frederik opiskeli Tanskan laivastoakatemiassa ja Kööpenhaminan yliopistossa, ja rikkoi näin sukunsa perinteitä, jotka olisivat edellyttäneet uraa maavoimissa. Ennen kuin hänestä tuli kuningas, hän oli hankkinut kontra-amiraalin arvon. Sen lisäksi kuningas rakasti musiikkia ja oli hyvä pianonsoittaja ja kapellimestari.
Kuningas Fredrik IX:n valtakaudella tapahtui suuria muutoksia. Tanska kehittyi moderniksi hyvinvointivaltioksi. 1960-luvun talouskasvun seurauksena naisten osuus työvoimasta kasvoi.
Fredrik IX teki valtiovierailun Suomeen kesäkuussa 1958.
Elämäkerta > Perhe-elämä

Vuonna 1922 Fredrik oli kihloissa Kreikan prinsessa Olgan kanssa, mutta he eivät koskaan menneet naimisiin. Hän avioitui Ruotsin prinsessa Ingridin (1910–2000), tulevan Ruotsin kuningas Kustaa VI Aadolfin ja kruununprinsessa Margaretin tyttären kanssa 24. toukokuuta 1935. Tästä avioliitosta syntyi kolme tytärtä:
Prinsessa Margareeta (s.1940), Tanskan kuningatar Margareeta II. Avioitui ranskalaisen kreivi, Henri de Laborde de Monpezatin kanssa vuonna 1967 ja aviomiehestä tuli Tanskan prinssi Henrik.
Prinsessa Benedikte (s. 1944). Avioitui Sayn-Wittgenstein-Berleburgin prinssi Richardin kanssa vuonna 1968.
Prinsessa Anne-Marie (s. 1946). Avioitui Helleenien kuninkaan Konstantin II:n kanssa vuonna 1964.
Koska kuninkaalla ei ollut poikia, oletettiin, että hänen nuorempi veljensä Knud perisi kruunun Tanskan sen aikaisten lakien mukaan. Kuitenkin vuonna 1953 lakia muutettiin ja kruununperijän tuli olla verisukulainen. Koska kuninkaalla ei ollut poikia, hänen vanhin tyttärensä, prinsessa Margareeta peri kruunun ja hänestä tuli kuningatar Margareeta II.
Elämäkerta > Kuolema

Piakkoin vuoden 1972 uudenvuodenpuheensa jälkeen kuningas sairastui. Kuoltuaan 72-vuotiaana tammikuun puolivälissä 1972 kuningas Fredrik IX haudattiin Roskilden tuomiokirkon ulkopuolelle, lähelle Kööpenhaminaa. Aikaisemmat hallitsijat oli haudattu tuomiokirkon sisälle, mutta kuningas itse oli toivonut tulla haudatuksi kirkon ulkopuolelle.
Aiheesta muualla

Kuvia tai muita tiedostoja aiheesta Fredrik IX Wikimedia Commonsissa
| 0 | 1 | 2 | 3 |
| --- | --- | --- | --- |
|   | Edeltäjä: Kristian X | Tanskan kuningas 1947–1972 | Seuraaja: Margareeta II |
Ilmor

Mario Illien, yksi Ilmorin perustajista.
Ilmor on brittiläinen moottoriurheilutekniikkaa valmistava yritys. Ilmorin perustivat Mario Illien ja Paul Morgan vuonna 1984 Roger Pensken rahoituksella. Roger Penske sai 50 prosenttia yrityksen osakkeista, ja myi myöhemmin 25 prosenttia yrityksestä Chevroletille. Yritys kehitti aluksi IndyCar-moottoreita, ja kaudella 1991 se tuli F1-sarjaan toimittaessaan moottorit Leyton House-tallille. Kaudella 1992 se toimitti moottorit Marchille ja Tyrrellille. Kaudeksi 1993 Mercedes-Benz tilasi Ilmorin moottorit Sauber-tallille. Myöhemmin vuonna 1993 Mercedes osti Chevroletin osuuden Ilmorista, ja seuraavalla kaudella Sauberin Ilmor-moottoreiden nimi oli Mercedes-Benz, Pacific Grand Prix'n moottoreiden kantaessa edelleen Ilmor-nimeä. Kaudesta 1995 Ilmor toimitti Mercedes-moottorit McLaren-tallille, joka on saavuttanut Ilmorin moottoreilla paljon menestystä: kausilla 1995 ja 1996 sijoituttiin useita kertoja palkintokorokkeelle, kaudella 1997 voitettiin kolme kilpailua ja kausilla 1998 ja 1999 Mika Häkkinen voitti kuljettajien maailmanmestaruuden. Paul Morganin kuoltua lento-onnettomuudessa vuonna 2001 Mercedes kasvatti omistustaan 55 prosenttiin vuonna 2002, ja nimesi yrityksen Mercedes-Ilmoriksi. Vuonna 2005 Mercedes osti loputkin Ilmorin osakkeista, ja yhtiön nimeksi tuli Mercedes-Benz High Performance Engines.
Ilmor Engineering

Vuonna 2005 Mario Illien ja Roger Penske ostivat takaisin pienen Special Projects -osaston, joka oli vuodesta 2003 asti valmistanut Hondan IndyCar-moottorit. Tämä uusi, täysin Mercedes-Benzistä riippumaton yhtiö sai nimekseen Ilmor Engineering Ltd., ja jatkaa Hondan IRL-moottorien toimittamista, ollen sarjan ainoa moottorintoimittaja.
Ilmor Engineering > MotoGP

Ratamoottoripyöräilyn MotoGP-sarjassa Ilmorilla oli talli mukana kausilla 2006-2007. Sen virallinen nimi oli Ilmor SRT. Talli osallistui yhdellä pyörällä kauden 2006 kahteen viimeiseen osakilpailuun. Ainoata pyörää ajoi Garry McCoy, jonka molemmissa starteissa hän sijoittui pistesijoille eli 15. parhaan joukkoon.
Kauden 2007 ensimmäisessä kilpailussa kumpikaan pyörä ei päässyt maaliin. Ilmor vetäytyikin sarjasta heti huonosti sujuneen avauskilpailun jälkeen, syynä tallin mukaan vetäytymisen takana oli raha- ja sponsoripula. Kuljettajina tuolla kaudella oli Britanniasta kotoisin oleva Jeremy McWilliams ja australialainen Andrew Pitt.
Garry McCoy ajaa Ilmor X3:a
Erik Murphy

| Erik Murphy |
| --- | --- |
 Murphy vuoden 2017 EM-kilpailuissa.
Henkilötiedot
Koko nimi:  Erik Murphy
Syntynyt: 26. lokakuuta 1990 (ikä 33) Lyon, Ranska
Kansalaisuus:   Yhdysvallat /  Suomi
Koripalloilija
Lempinimi:  Susi-Erkki
Pelipaikka:  Iso laitahyökkääjä / Sentteri
Pituus:  208 cm
Paino:  104 kg
NBA-varaus:  49. varaus 2013 (Chicago Bulls)
Pelaajaura
Yliopistojoukkueet
2009–2013:  Floridan yliopisto
Seurajoukkueet
2013–2014 2014 2014–2015 2015–2016 2016 2016–2017 2017–2018 2018–2019 2019 2020–:  Chicago Bulls Utah Jazz Austin Spurs Beşiktaş JK Büyükçekmece Basketbol Strasbourg IG Nanterre 92 Skyliners Frankfurt Bàsquet Manresa Fukushima Firebonds
Maajoukkueet
2013–2018:   Suomi
Ottelut (pisteet):  49 (449)
Aiheesta muualla
FIBA
Erik Murphy (s. 26. lokakuuta 1990 Lyon, Ranska) on yhdysvaltalais-suomalainen koripalloilija, pelipaikaltaan iso laitahyökkääjä tai sentteri.
Vuosina 2009–2013 yhdysvaltalaisessa NCAA-yliopistosarjassa Floridan yliopiston joukkueessa pelanneen Murphyn varasi NBA:n vuoden 2013 varaustilaisuudessa Chicago Bulls, jota Murphy edusti kaudella 2013–2014. Bullsin jälkeen hän kuului pari kuukautta Utah Jazzin organisaatioon ja tämän jälkeen Cleveland Cavaliersin sekä Boston Celticsin harjoituskokoonpanoihin. Vuonna 2014 hänet varattiin yhdessä Joonas Cavénin kanssa ensimmäisinä suomalaispelaajina NBA:n kehitysliigaan, Murphy koko tilaisuuden kolmantena pelaajana. G-liigassa Murphy pelasi Austin Spursissa. Vuonna 2015 Murphy siirtyi Eurooppaan ja pelasi Turkin pääsarjassa. Vuonna 2017 hän saavutti Ranskan pääsarjan hopeaa.
Murphy on historian toinen NBA:ssa pelannut ja pisteitä tehnyt suomalaispelaaja. Hän on pelannut Suomen maajoukkueessa vuoden 2014 MM-kilpailuissa ja vuosien 2015 sekä 2017 EM-kilpailuissa.
Pelaajaura > Nuoruus

Murphy syntyi 26. lokakuuta 1990 Ranskan Lyonissa, missä hänen isänsä Jay Murphy pelasi tuolloin ammatikseen. Isän Ranskan-visiitin jälkeen perhe asui viisi vuotta Italiassa, mistä ajasta Murphy muistaa vain vähän. Perheen asuinpaikka oli pieni paikkakunta vuorten keskellä, ja isä-Murphy vei poikansa aina pelin jälkeen syömään pizzaa. Italian jälkeen perhe muutti Yhdysvaltoihin ja asettui Rhode Islandin South Kingstowniin, missä heidän sukulaisiaan myös asuu. Kesänsä Murphyt viettivät perheen äidin synnyinmaassa Suomessa ja kotiseudulla Naantalissa, missä Erik vietti kesänsä 12-vuotiaaksi saakka kalastaen paljon.
Lapsuudestaan lähtien Murphy on pelannut lapsena koripalloa kotipihallaan isänsä ja kahden veljensä kanssa. Hän oli lapsena hyvä myös baseballissa, hetken aikaa jopa parempi kuin koripallossa, mutta pelaaminen teini-iässä AAU-sarjoissa nosti koripallon Murphyn lajivalinnaksi muun muassa baseballin ohi. Murphy alkoi pelata omien sanojensa mukaan tosissaan koripalloa 12–13-vuotiaana, kun hänen isänsä oli kysynyt, haluaisiko Erik yrittää tosissaan kehittyä lajissa. Erik vastasi myöntävästi. Murphyjen vanhemmat eivät koripallotaustastaan huolimatta koskaan pakottaneet poikiaan valitsemaan koripalloa, vaan he tekivät lajivalintansa itsenäisesti.
High schoolissa Murphy pelasi koripalloa joukkueestaan melko tunnetussa St. Marksissa, joka oli kurinalainen sisäoppilaitos yli tunnin päässä Murphyjen kotoa. Etäisyys tarjosi perheen pojille ensimmäisen mahdollisuuden kokeilla myös hieman itsenäisempää elämää. St. Marksin valmentajana toimi David Lubick, jota Murphy on jälkeenpäin kiitellyt. Viimeisenä pelivuotenaan Erikin joukkueessa pelasi myös häntä kaksi ja puoli vuotta nuorempi veljensä Alex. St. Marks voitti kyseisenä vuonna alueensa mestaruuden. Tunnettu sarja ja menestynyt AAU-joukkue toivat Murphylle hyödyllistä tunnettuutta yliopistojen rekrytointiprosessiin.
Pelaajaura > Floridan yliopisto

Yhdysvalloissa yliopistoon haku on pelaajilla jopa uran ratkaiseva valinta. Näkyvyyttä ja menestystä St. Marksissa saavuttanutta Murphya tavoitteli useampi koripallosta tunnettu yliopisto, muun muassa Duke, Boston College, Notre Dame ja Rhode Island. Murphy sai erittäin paljon luvanneilta rekrytoijilta runsaasti soittoja ja tekstiviestejä. Hän päätyi valitsemaan Floridan yliopiston, jonka päävalmentaja Billy Donovan oli kiinnostunut Murphysta jo tämän toisena high school -vuonna ja on profiloitunut pelaajien kehittäjänä. Florida oli lisäksi pelannut säännöllisesti yliopistojen mestaruusturnauksen 16 parhaan joukossa ja voittanut Yhdysvaltain mestaruuden vuosina 2006 ja 2007.
Murphy pelasi Floridan yliopiston Gators-joukkueessa täydet neljä kautta vuosina 2009–2013. Hänen yliopistouransa alkoi kuitenkin tahmeasti. Kaksi ensimmäistä kautta Murphy lähinnä istui vaihtopenkillä harkiten myös yliopiston vaihtoa. Donovan ei luvannut Murphylle koskaan mitään, vaan vaati tätä ansaitsemaan peliaikansa, mitä Murphy on kiitellyt. Keväällä 2011 Murphyn koripalloilijanura koki vakavan kriisin, kun hänet pidätettiin humalassa kahden kaverinsa kanssa epäiltynä automurrosta. Nimekkään yliopiston pelaajan pidätys nousi julkisuuteen asti, ja Murphyn uran katkeaminen oli kiinni yhdestä tapaamisesta. Murphy suoritti yhdyskuntapalvelun, minkä jälkeen hänen uransa alkoi kehkeytyä oikeaan suuntaan. Murphyn peliaika ja vastuu kasvoivat, ja viimeiset kaksi yliopistokauttaan Murphy kuului Gatorsin avainpelaajiin onnistuen kolmen pisteen heitoissaan yli 42-prosenttisesti. Gators selviytyi kausina 2012 ja 2013 NCAA-koripallon I-divisioonassa kahdeksan parhaan joukkoon. Vuonna 2013 Murphy nimettiin erittäin kovana tunnetun Southeastern Conference (SEC)-konferenssin tähdistöön.
Murphy rikkoi yliopistouransa aikana 1 000 pisteen rajan yliopiston 49. pelaajana. Viimeisellä yliopistokaudellaan hän onnistui kolmen pisteen heitoissaan 45,3-prosenttisesti.
Pelaajaura > NBA:han: Chicago Bulls ja käynti Utahissa

Murphy asettui ehdolle NBA:n vuoden 2013 varaustilaisuuteen. Hän ehti esitellä taitojaan kuudelle NBA-seuralle ennen lievää olkapäävammaa herättäen kiinnostusta. Varaustilaisuudessa asiantuntijat odottivat entisen NBA-pelaajan pojan varattavan toisen varauskierroksen puolivälissä. Chicago Bulls varasikin hänet 49. sijalla eli etukäteisarvioiden mukaisesti, ja Murphysta tuli kuudes NBA:han varattu suomalaispelaaja. Murphylla ennustettiin olevan hyvät mahdollisuudet päästä pelaamaan Bullsiin, sillä joukkue etsi Murphyn tyylistä hyvää heittäjää. Heinäkuussa Bulls ja Murphy tekivät pelaajasopimuksen.
Murphy edusti Bullsia ensimmäisen kerran NBA:n kesäliigassa 2013, jossa Bulls voitti viidestä pelaamastaan ottelusta neljä. Viimeisessä ottelussa Dallas Mavericksia vastaan Murphy teki tupla-tuplan (19/13). Murphyn nenä murtui kesäliigan aikana. Lokakuun harjoitusottelut Murphy pelasi 2,4 pisteen ja 3,7 levypallon keskiarvoilla. Hän sai Bullsin tunnetusti tulokkaisiin nihkeästi suhtautuvalta päävalmentaja Tom Thibodeaulta hyvin vastuuta. Thibodeaun mukaan Murphyn piti vielä tottua NBA:n yliopistosarjoja nopeampaan ja voimakkaampaan peliin sekä korkeampaan intensiteettiin. Bullsissa Murphyn tarkoitus oli suurikokoisena laiturina ja hyvänä kolmen pisteen heittojen heittäjänä vapauttaa tilaa Derrick Roselle ja muille joukkueen takamiehille.
Murphystä tuli Hanno Möttölän jälkeen historian toinen NBA:ssa pelannut suomalaispelaaja 30. lokakuuta 2013 hänen päästyään kentälle viimeiseksi minuutiksi tappioon päättyneessä vierasottelussa Indiana Pacersia vastaan. 10. joulukuuta hän teki ensimmäiset pisteensä NBA:ssa, historian toisena suomalaisena Möttölän jälkeen. Bullsin vanhoja pelaajia käsittäneessä joukkueessa Murphy sai vain vähän peliaikaa, ja hän olisi halunnut pelata peliaikaa saadakseen NBA:n kehitysliigaa, mikä ei kuitenkaan ollut mahdollista Bullsin tarvittua Murphya kokoonpanoon loukkaantumissumasta johtuen. Bullsilla oli kuitenkin suunnitelma Murphyn kehittämiseksi, ja Thibodeaun valmennuksessa Murphy kehittyi etenkin puolustuspäässä. Välitön menestystarve ajoi kuitenkin Murphyn kehittämisen edelle, ja kun Bulls kärsi loukkaantumisista ennen pudotuspelejä, hankki se kokeneita pelaajia ratkaisupelejä varten. Murphyn oltua toisen kierroksen varaus ei tämän sopimuksesta luopuminen käynyt erityisen kalliiksi, ja seura purki hänen pelaajasopimuksensa huhtikuussa 2014. Murphy edusti Bullsia kauden aikana 24 ottelussa.
Murphy siirtyi ns. waiver-listalle ja sieltä kauden heikosti pelanneeseen Utah Jazziin. Murphy ehti kuulua Jazzin kokoonpanoon runkosarjan päätöskierroksella Minnesota Timberwolvesia vastaan muttei saanut peliaikaa. Kesäliigassa Murphy pelasi Jazzin Las Vegasin turnausjoukkueessa heinäkuussa. Tehokkaimmassa ottelussaan Denver Nuggetsia vastaan Murphy teki 17 pistettä ja otti yhdeksän levypalloa. Kesäliigan jälkeen hän matkusti Suomen maajoukkueen harjoitusleirille valmistautumaan elokuun MM-kilpailuihin.